《同潘孔时饮总宜园孔时出宝晋帖呼道人箫次日》
宋代·陈鉴之

六桥秋新宜醉吟，举杯共听岩鹤音。
危亭三面老竹也，宝晋数帖清人心。
凉蝉不敢喧夕曛，洞箫声绕山腰云。
摇摇归艇水纹裂，山紫天青河汉白。
想君独立对空阔，一鹭毛寒藕花月。

作者简介：陈鉴之，初名璟，字刚父，闽县（今福建福州）人。宁宗嘉定间漫游京口、临安间。理宗淳祐七年（一二四七）进士（清乾隆《福建通志》卷三五）。倪守斋知新安，多有唱和。今存《东斋小集》一卷。事见《两宋名贤小集》卷三三一。　陈鉴之诗，以汲古阁影宋抄《南宋六十家小集》本为底本，校以《两宋名贤小集》本（简称名贤集）。